
Materiale despre Sfântul prooroc Moise: 

https://www.slideshare.net/steaemy 1/search_my_uploads?type=&new=&q=Moise+ 


&&& 


+ traducere din limba rusă 
Rugăciunile începătoare 
În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 

[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit, 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Troparul Sfântului prooroc Moise (glasul al 2-lea): Suindu-te către înălțimea bu- 
nătăţilor, Sfinte proorocule Moise, te-ai învrednicit a vedea strălucirea lui Dumne- 
zeu, primind tablele cele date de Dumnezeu; şi purtând întru tine darul însemnă- 
rilor, te-ai făcut cinstită laudă proorocilor şi mare taină a dreptei credințe. 


Condacul Sfântului prooroc Moise (glasul al 2-lea): Ceata proorocilor, împreună 
cu Moise şi cu Aaron, cu veselie se veseleşte astăzi, căci s-a împlinit sfârşitul proo- 
rociei lor asupra noastră. Astăzi străluceşte crucea, prin care ne-ai mântuit pe noi, 
Hristoase Dumnezeule. Cu ale căror rugăciuni, miluieşte-ne pe noi! 


Condacul 1 

Ales de Dumnezeu pentru slujire proorocească, îți lăudăm sfinţenia vieţii şi minu- 
nile, proorocule al lui Dumnezeu, Moise slăvindu-L pe Creator şi pe Domnul pen- 
tru faptele tale, că ai adus Pronia cerească pentru mântuirea neamului omenesc, 
strălucind, cu zel aprins pentru Atotputernicul Stăpân. Iar tu, care ai îndrăzneală în 
faţa măreției Sfintei Treimi, ajută-ne, cu mijlocirea ta cerească şi noi te chemăm: 
Bucură-te, Sfinte Moise, prooroc cinstit și slăvit care ÎI vezi pe Dumnezeu! 


Icosul 1 

Creatorul Arhanghelilor şi al Îngerilor, Stăpânul tuturor creaturilor care a aranjat 
destinele popoarelor şi regatelor, te-a crescut din rădăcina celor drepţi pe tine, Moi- 
se, purtător de Dumnezeu în vremea în care poporul lui Israel trăia în sclavie, te-a 
luminat şi te-a trimis în țara Egiptului, ca să faci un mare exod spre Țara promisă și 
să ne dai icoana mântuirii noastre, prin această înfăptuire. lar noi, pe Dumnezeul şi 
Creatorul nostru Îl slăvim şi pe tine, marele prooroc al lui Dumnezeu te chemăm: 
Bucură-te, ales de Dumnezeu, slujind pentru mântuirea noastră; 

Bucură-te, că în Israel nu s-a mai ridicat prooroc ca tine; 

Bucură-te, înalt mijlocitor al legii date de Dumnezeu; 

Bucură-te, propovăduind întruparea viitoare a Fiului lui Dumnezeu; 

Bucură-te, prototipul lui Hristos, Mântuitorul în viaţa şi lucrarea manifestărilor ta- 
le; 

Bucură-te, că străluceşti în cer, cu o cunună victorioasă; 

Bucură-te, că acum contempli slava inexprimabilă a Creatorului lumi; 

Bucură-te, cântând laude Lui cu toţi Îngerii şi Sfinţii; 

Bucură-te, Sfinte Moise, prooroc cinstit şi slăvit care ÎI vezi pe Dumnezeu! 


Condacul 2 

Cuvioasa ta mamă, Sfinte Moise a fost luminată de Domnul ca să te pună în coşu- 
leţ în apele fluviului Nil pentru a te salva, atunci când slujitorii faraonului au omo- 
rât pruncii lui Israel, iar tu ai fost acoperit de mâna Atotputernicului Dumnezeu. Şi 
noi, acum amintindu-ne, îţi cerem, Sfinte prooroc Moise prin mijlocirea ta milo- 
stivă, mântuieşte-ne de valurile ispitelor lumeşti şi ne învaţă să-L lăudăm pe Dum- 
nezeu, cu demnitate și dreptate: Aliluia? 


Icosul 2 

Gândul de sus a luminat-o pe fiica faraonului Egiptului când te-a văzut, de-a lungul 
fluviului Nil în coşuleţ, aşa încât te-a dus în palatele ei şi te-a crescut ca pe un fiu. 
Dar tu, Moise, prea slăvit, păstrând credinţa şi obiceiurile poporului tău, ai crescut 
în cumpătare şi preocupare, arătând iubire pentru semenii tăi evrei. Cu toţii ÎL slă- 
vim şi Îl lăudăm pe Domnul şi tie îţi cântăm: 

Bucură-te, că prin purtarea de grijă a lui Dumnezeu când ai fost mic, ai fost izbăvit 
de la moarte; 

Bucură-te, că ai fost scos din apă şi de aceea, ai fost numit “Moise”; 

Bucură-te, că ai primit mulă de la înţeleapta fiică a faraonului; 

Bucură-te, că ai fost hrănit de către ea; 

Bucură-te, că ai învăţat credinţa lui Avraam, Isaac şi Iacov; 

Bucură-te, că L-ai iubit pe Dumnezeul părinților tăi cu tot sufletul; 

Bucură-te, că ai fost luminat de adevărul lui Dumnezeu din tinereţea ta; 

Bucură-te, că ai fost pregătit din pruncie, pentru slujba proorocească a Domnului; 
Bucură-te, Sfinte Moise, prooroc cinstit şi slăvit care ÎI vezi pe Dumnezeu! 


Condacul 3 

Prin puterea și harul Duhului Sfânt şi prin credinţă, Moise când s-a făcut mare, n-a 
vrut să fie numit fiul fiicei lui Faraon, ci a vrut mai bine să sufere împreună cu po- 
porul lui Dumnezeu decât să se bucure de plăcerile de o clipă ale păcatului. EI 
socotea ocara lui Hristos ca o mai mare bogăţie decât comorile Egiptului, pentru că 
avea ochii pironiți spre răsplătire. De dragul Domnului, EI te-a indemnat pe tine, 
alesul Său, să părăseşti ţara Egiptului şi să locuieşti în hotarele Madianului mulți 

ani. Tu ai avut încredere în purtarea de grijă, cea milostivă, a prea fericitului nostru 
Creator şi ai continuat să-l strigi: Aliluia! 


Icosul 3 

Având o mare bunăvoință faţă de tine, slăvite Moise, Domnul ţi-a dăruit viziunea 
minunată pe care ai avut-o, când ai văzut tufişul aprins în deșert, ai auzit glasul lui 
Dumnezeu, primind revelaţia Creatorului nostru despre Esenţa Sa şi ţi-a poruncit 
să te întorci în Egipt, pentru a conduce poporul ales în ţara făgăduită. Pentru acea- 
sta, de dragul darului Domnului, din ziua aceea puterea minunilor și a semnelor au 
lucrat prin tine şi harul lui Dumnezeu a fost asupra ta. Cu toate acestea, noi ne 
minunăm de credinţa ta în Domnul și sperăm in marea Lui Milă, cântându-l laude, 
iar ţie îţi spunem acestea: 

Bucură-te, că te-ai închinat Dumnezeului etern şi veşnic; 

Bucură-te, că ai intrat în comuniune vie cu Domnul; 

Bucură-te, primind Cuvântul lui Dumnezeu „gură către gură”; 

Bucură-te, că ai primit pacea lui Dumnezeu prin inspirația Duhului Sfânt; 
Bucură-te şi luminează-ne minţile şi inimile cu Lumina divină; 

Bucură-te şi cheamă-ne acum, pe noi toţi la fapte de evlavie; 

Bucură-te şi vindecă-ne cu bunăvoință, de amăgirile duhovniceşti; 

Bucură-te şi îndepărtează-ne de pe căile celor periculoși; 

Bucură-te, Sfinte Moise, prooroc cinstit şi slăvit care Îl vezi pe Dumnezeu! 


Condacul 4 

Slăvitul Moise, dorind să împlinească porunca lui Dumnezeu, s-a dus în ţara FEgip- 
tului și s-a împrietenit cu fratele lui, Aaron care i-a devenit ajutor şi tovarăș în sluj- 
ba lui sfântă. Însă noi, amintindu-ne toate acestea, te rugăm sfinte prooroc să ne în- 
tăreşti în credința şi devotamentul față de Dumnezeu şi, încrezându-ne în atotpu- 
ternicia și îndurarea Domnului nostru care ne întăreşte, strigăm în permanență, că- 
tre EI: Aliluia! 


Icosul 4 

Auzind Mernemtah, regele Egiptului, porunca lui Dumnezeu de a-l elibera pe po- 
porul lui Israel în pustie, ca jertfă către Dumnezeu, s-a înfuriat foarte tare şi a po- 
runcit să-i trădeze pe israeliți. Dar tu, o Sfinte Moise, L-ai implorat pe Creatorul 
nostru ca să încălzească inima lui Faraon printr-o minune; tu ai crezut că Domnul 
nu te va părăsi nici pe tine, nici pe poporul tău. lar noi cu venerație, respectăm 
sfânta ta amintire şi îți aducem astfel de laude: 

Bucură-te, mare mesager al Împăratului Ceresc şi vestitor al poruncilor Sale; 
Bucură-te, cel ce ai adus mila lui Dumnezeu poporului îndurerat al lui Israel; 
Bucură-te, că ai rupt valurile de îndoieli cu privire la piatra credinţei; 

Bucură-te, cel ceresc şi nu pământesc, învaţă-ne înţelepciunea; 

Bucură-te, şi aprinde flacăra rugăciunii în noi; 

Bucură-te, şi eliberează-i pe cei care vin la tine din sclavia diavolului; 
Bucură-te, şi arată mângâiere şi ajutor tuturor credincioşilor; 

Bucură-te, Sfinte Moise, prooroc cinstit şi slăvit care ÎI vezi pe Dumnezeu! 


Condacul 5 

A1 devenit conducătorul trimis de Dumnezeu, sfânt prooroc când Faraonul Egip- 
tului a cedat şi a venit timpul ca poporul lui Israel să părăsească ţara sclaviei. Ca 
semn şi amintire a marelui exod, le-ai poruncit să ucidă mieii şi să acopere ușile 
locuinţelor lui Israel cu sângele lor, ceea ce însemna suferinţa răscumpărătoare a 
Fiului lui Dumnezeu. lar noi, în bucuria Domnului, cântăm un duhovnicesc: Ali- 
luia! 


Icosul 5 

Văzând că vă urmărea armata poporului lui Faraon, tu, Sfinte Moise, înțelept al lui 
Dumnezeu, ţi-ai ridicat mâna spre muntele tău şi te-ai rugat fierbinte către Atotpu- 
ternicul să facă o minune şi când ţi-ai întins toiagul peste mare, ai despărțit apele la 
dreapta şi la stânga, iar apoi, după ce aţi trecut de partea cealaltă, egiptenii care vă 
urmăreau s-au înecat. Auzind toate acestea, te numim: 

Bucură-te, că prin rugăciunea ta, Domnul a făcut o minune slăvită; 

Bucură-te, că te-a ascultat Creatorul mării; 

Bucură-te, după ce ai afirmat Adevărul divin cu semne şi minuni; 

Bucură-te, că ai arătat prototipul Sfântului Botez prin trecerea mării; 

Bucură-te, dând o mare laudă Domnului atotputernic; 

Bucură-te, că ne ridici de la adâncul păcătoşeniei până la înălțimea spiritualităţii; 
Bucură-te, şi înmoaie dreapta mânie a lui Dumnezeu, cu rugăciunile tale; 
Bucură-te, Sfinte Moise, prooroc cinstit şi slăvit care Îl vezi pe Dumnezeu! 


Condacul 6 

Te-ai arătat ca un predicator al faptelor bune, bine cuvântat prooroc Moise, nesu- 
portând impuritatea credinţei, ai stricat lucrările multor obiceiuri rele ale fiilor lui 
Israel, pentru a le sădi cunoştinţele despre Dumnezeu și evlavie, despre virtuțile 
evlavioase, instruindu-i pe Calea mântuirii. Şi acum ne rugăm către tine, Sfinte 
Moise: prin mijlocirea ta cerească, cere acest dar pentru noi, ca să Îl iubim pe 
Dumnezeu, astfel încât să nu fim robiți de patimile păcătoase, ci să-i cântăm, cu 
evlavie Mântuitorului nostru: Aliluia? 


Icosul 6 

Slava şi harul Domnului au strălucit asupra ta, lăudat prooroc Moise, când ai stat 
pe Muntele Sinai şi ti-ai ridicat mâinile către Cer în rugăciune, ca o cruce, cerând, 
prin mijlocirea ta, victoria pentru fiu lui Israel şi astfel aţi câştigat lupta împotriva 
lui Amalek. Noi, slăvind minunile lui Dumnezeu, manifestate de tine şi încrezân- 
du-ne în mijlocirea ta, îți cântăm: 

Bucură-te, că înainte de suferinţa Fiului lui Dumnezeu, se descoperă puterea plină 
de har, a crucii Domnului; 

Bucură-te, că şi Domnul te-a ascultat în toate şi a făcut totul la cererea ta; 
Bucură-te, că ai izvorât dintr-o stâncă, cu o lovitură de toiag, apă poporului însetat; 
Bucură-te, căci acesta este modelul lui Hristos: o veşnică bunăvoință; 

Bucură-te, izvor al lui Dumnezeu, care stingi setea duhovnicească a multora; 
Bucură-te, că dai credinţa celor care nu cred în providenţa lui Dumnezeu; 
Bucură-te, că îi umpli pe cei slabi în duh cu puterea harului lui Dumnezeu; 
Bucură-te, că îi îmbraci cu armura speranţei pe cei obosiţi de descurajare şi tristeţe; 
Bucură-te, Sfinte Moise, prooroc cinstit şi slăvit care ÎI vezi pe Dumnezeu! 


Condacul 7 


Creatorul cel Milostiv a dat prin tine, Sfinte Moise, tablele Legământului Său, po- 
porului tău și astfel a luminat, pentru toate timpurile până la sfârşitul veacurilor, 
pe toţi oamenii, cu poruncile Sale, iar noi, care cu adevărat Îl cinstim, Îi strigăm fă- 
ră îndoială: Aliluia? 


Icosul 7 

A1 împlinit poruncile noi şi slăvite ale lui Dumnezeu, cu sârguință și cu dragoste, 
prea binecuvântat prooroc, ascultând glasul lui Dumnezeu, ai creat cortul, cu Alta- 
rul şi chivotul Legământului, l-ai făcut pe Aaron mare preot cu slujire preoțească, 
al făcut Leviticul pentru slava lui Dumnezeu şi ai proorocit venirea Mântuitorului 
în lume. lar noi, amintindu-ne toate acestea acum strigăm cu recunoștință, către ti- 
ne: 

Bucură-te, că ai avut râvnă neîncetată de a-L slăvi pe Dumnezeu; 

Bucură-te, că ai împodobit Chivotul Legământului cu imagini de Heruvimi; 
Bucură-te, că prin aceasta ai pus o bază fermă pentru slăvirea icoanelor; 

Bucură-te, vestind nașterea fără sămânță a Fiului lui Dumnezeu, din Fecioară necu- 
nunată; 

Bucură-te, că pentru totdeauna ai îmbogățit duhovniceşte, toate popoarele cu cele 
zece porunci; 

Bucură-te, şi învaţă-ne să respectăm aceste porunci; 

Bucură-te, şi învaţă-ne să Îl iubim pe Dumnezeu; 

Bucură-te, şi izbăveşte-ne glorios de ispite; 

Bucură-te, Sfinte Moise, prooroc cinstit şi slăvit care ÎI vezi pe Dumnezeu! 


Condacul 8 

Te-ai supărat, prea slăvit prooroc, când ai coborât de pe munte, unde Domnul Însu- 
şi Îşi dezvăluise voia Lui către tine, când i-ai văzut pe fratele tău Aaron şi pe cei- 
lalți oameni din jurul viţelului aurit cântând și dansând, ca nişte făptaşi fără de 
Dumnezeu. Dar tu, de dragul îndurării faţă de semenii tăi păcătoşi, ai rugat pe atot- 
puternicul Dumnezeu să-i ierte şi să-l fie milă de ei. Ne amintim acest lucru şi ne 
rugăm către tine: vindecă-ne de dependenţa de bogăţiile pământeşti şi învaţă-ne să 
căutăm comorile nestricăcioase, dăruieşte bucurie și ajutor celor săraci şi celor bo- 
gați milă şi bunătate, să cântăm Domnului nostru, care ne luminează pe noi şi pe 
tine, care mijloceşti în faţa Lui: Aliluia? 


Icosul 8 

Toată lumina dragostei cerești a Serafimilor s-a aprins în tine către Domnul, slăvit 
prooroc; de aceea de dragul Creatorului şi al lui Dumnezeu, prin tine s-au mani- 
festat semnele minunate ale slavei Lui, dar mai presus de toate, Dumnezeu a făcut 
cu tine mare minune, când tu Sfinte Moise pe Muntele Sinai L-ai văzut pe Domnul 
nostru etern în slava Sa, în faţa ta şi ai auzit glasul subtil al Divinului în întuneric şi 
în vârtej şi ca un slujitor credincios, ai mers pe urmele Domnului tău. Ne minunăm 
şi noi de dragostea ta pentru Domnul și marea Lui milă faţă de tine şi, în smerenia 
inimii noastre, te lăudăm: 

Bucură-te, că toată viaţa ta ai urcat din lumină în lumină; 

Bucură-te, că ai câştigat bunăvoință în faţa Celui Atotputernic; 

Bucură-te, că L-ai văzut în vedenie pe Dumnezeu; 

Bucură-te, privitorul vedeniei divine strălucitoare; 

Bucură-te, părtaş al strălucirii Luminii dumnezeiești; 

Bucură-te, că deşi ai avut trup muritor, ai fost luminat de zorii nemuririi; 

Bucură-te, şi învaţă-ne să Îl iubim şi să facem voia lui Dumnezeu; 

Bucură-te, şi umple-ne sufletele de pace şi blândeţe; 

Bucură-te, Sfinte Moise, prooroc cinstit şi slăvit care ÎI vezi pe Dumnezeu! 


Condacul 9 

Vrednică de toată lauda este viaţa şi munca ta, Sfinte Moise, purtător de Dumne- 
zeu pentru că ai călătorit 40 de ani cu poporul tău în deşerturile Sinaiului, prooroc 
cinstit, îndurând chinuri nu doar de la oamenii din trib, nerecunoscători şi rău-voi- 
tori, ci şi de la rudele tale, dar tu te-ai rugat Creatorului și Dumnezeului nostru să 
aibă milă de turma ta şi să-i acorde mântuirea veșnică. Toţi Îi cântăm Domnului: 
Aliluia! 

Icosul 9 

Nimeni nu va putea slăvi faptele şi ostenelile tale potrivit cu moştenirea ta, căci ai 
fost „iubit de Dumnezeu şi de oameni” şi ai fost binecuvântat în memoria popoa- 
relor, Sfânt prooroc Moise. Tu ai arătat slava lui Dumnezeu şi ai luminat pe popo- 
rul lui Israel în adevăr și l-ai scos din sclavia Egiptului, lăsând Sfânta Scriptură 
pentru noi. Cu aceasta ne luminăm noi acum, îți mulţumim pentru muncă și îţi adu- 
cem aceste laude: 

Bucură-te, că ai văzut măreția lui Dumnezeu şi ai fost slăvit, mai mult decât împă- 
raţii de către Domnul; 

Bucură-te, că ai adunat comoara înțelepciunii ca un fiu al lui Dumnezeu; 

Bucură-te, şi fă-i pe toți creştinii oameni înţelepţi ai lui Dumnezeu; 

Bucură-te, că prin tine, mintea noastră învaţă gândirea lui Dumnezeu; 

Bucură-te, căci alungi întunericul ignoranței; 

Bucură-te, că prin tine, se afirmă mereu adevărul lui Hristos; 

Bucură-te, lăudat şi înălțat din răsărit şi din apus; 

Bucură-te, mărit şi prea mărit la toate marginile pământului; 

Bucură-te, Sfinte Moise, prooroc cinstit şi slăvit care ÎI vezi pe Dumnezeu! 


Condacul 10 

Ne bucurăm pentru tine, sfinte prooroc că ai murit la bătrâneţe după ce ai trăit o 
viaţă pământească sfântă şi dreaptă, în Domnul. Până nu ai ajuns să vezi ţara făgă- 
duită nu ţi-ai dat duhul în mâna lui Dumnezeu; din acest motiv, adormirea ta este 
sfântă, binecuvântată şi slăvită, iar noi, te rugăm ca atunci când va veni şi clipa 
morţii noastre să te rogi Domnului să ne despartă blând sufletul de trup şi să ne 
mântuiască de puterea demonică, ca să ne învrednicim de mântuirea veşnică şi să-L 
chemăm pe Domnul, în bucuria Sfinților: Aliluia! 


Icosul 10 

Cu zidul rugăciunilor tale cereşti, sfânt prooroc al lui Dumnezeu, protejează-ne de 
duşmanii văzuţi şi nevăzuţi, ajută-ne în durerile și nevoile noastre şi prin mijlocirea 
ta binevoitoare, salvează-ne de necazurile şi nenorocirile aprige ale demonilor, 
întăreşte-ne inimile ca să ardă pentru Dumnezeu și învaţă-ne să ne iubim aproa- 
pele. Îţi slăvim mijlocirea, cântându-ţi: 

Bucură-te, slujitor credincios şi prieten apropiat al Domnului; 

Bucură-te, înțelept povăţuitor pe căile pocăinţei şi mântuirii; 

Bucură-te, că sădeşti cu pricepere în oameni, obiceiuri blânde şi bune; 

Bucură-te, distrugător neclintit al obiceiurilor rele; 

Bucură-te, şi îndepărtează-ne de poftele şi patimile trupeşti; 

Bucură-te, şi învie în inimile noastre, duhul milostivirii; 

Bucură-te, că numele tău este mare bucurie celor care te cheamă; 

Bucură-te, căci toată viaţa ta l-ai mulţumit lui Dumnezeu; 
Bucură-te, Sfinte Moise, prooroc cinstit și Sslăvit care II vezi pe Dumnezeu! 


Condacul 11 

Tu, prea slăvite prooroc Moise, ai adus cântări neîncetate Creatorului și Dumne- 
zeului nostru. mai mult decât oricare altul şi ai avut o mare îndrăzneală în faţa tro- 
nului PreaSfintei Treimi. La fel, acum ne rugăm către tine, mare slujitor al lui 
Dumnezeu, scoate-ne din sclavia oamenilor păcătoşi, dându-ne libertatea copiilor 
lui Dumnezeu, luminează-ne inimile și curăță-ne mințile, astfel încât să cântăm, cu 
tine către Dumnezeu: Aliluia! 


Icosul 11 

A1 fost binecuvântat să vezi Lumina necreată şi strălucirea divină, prooroc bine- 
cuvântat de Dumnezeu, când ai apărut împreună cu Ilie şi te-ai închinat, ca un slu- 
jitor smerit, Domnului nostru lisus Hristos, care S-a schimbat la faţă pe Muntele 
Tabor şi ai vorbit cu EI despre Exodul şi Moartea Lui în Ierusalim; tu ai mărturisit 
atunci despre Natura divină a Mântuitorului nostru şi i-ai asigurat pe ucenicii Dom- 
nului nostru despre acest lucru. Noi acum ne rugăm către tine, sfinte al lui Dumne- 
zeu, luminează-ne sufletele cu lumina Taborului și primeşte de la noi această 
cântare: 

Bucură-te, că ai proorocit despre suferințele răscumpărătoare ale Fiului lui Dumne- 
zeu; 

Bucură-te, că ai proorocit că omul, prin chinul lui lisus Hristos, va intra în slava 
Sa; 

Bucură-te, predicând despre nemurire şi învierea de obşte din morți; 

Bucură-te, că prin aceasta mărturiseşti adevărul învățăturilor proorocite despre Me- 
sia; 

Bucură-te, şi adu-ne pe toţi la dragostea adevărată pentru Hristos; 

Bucură-te, şi îndepărtează-ne de lenea şi neglijarea lucrării lui Dumnezeu; 
Bucură-te, că ai adus confirmarea adevărului lui Dumnezeu în toată lumea; 
Bucură-te, că îi ajuţi pe toţi cei care caută adevărul lui Dumnezeu; 

Bucură-te, Sfinte Moise, prooroc cinstit şi slăvit care ÎI vezi pe Dumnezeu! 


Condacul 12 

Har şi îndurare de la Domnul, cere-ne proorocule al Domnului, căci ne închinăm, 
cu credință și dragoste, înaintea icoanei tale. Îţi cerem binecuvântare ţie, ocrotito- 
rului nostru și te rugăm, cu sinceritate: du rugăciunea noastră către Creatorul şi 
Dumnezeul nostru, apără Sfânta Sa Biserică Ortodoxă de orice amărăciune, de duș- 
manii văzuţi şi nevăzuţi, protejează țara noastră de toate intrigile cu mijlocirea ta, 

ca să avem o viaţă liniştită; nu înceta să mijloceşti la mila Lui şi cere-l pentru noi, 
un dar, care ne este în orice fel necesar, iar noi Îl chemăm pe Dumnezeu: Aliluia! 


Icosul 12 

Cântând cu buze de laudă noi, cei nevrednici sperăm în mila lui Dumnezeu și a ta, 
proorocule al lui Dumnezeu, Moise şi ne rugăm, către tine mijloceşte pentru noi, 
păcătoşii, nu te opri din rugăciunea pentru noi toţi, împreună cu Sfintele tale rude: 
soția, Zipora, fratele tău, Aaron şi sora ta, Miriam; ca Domnul să ne miluiască pe 
noi pentru mijlocirea ta. De aceea, ţie, plăcutule al lui Dumnezeu, îţi aducem aceste 
laude: 

Bucură-te, că duci tămâia rugăciunilor pentru noi la Sfânta Treime; 

Bucură-te, că pleci mila lui Dumnezeu Tatăl, pentru noi; 

Bucură-te, că Îl implori pe Mântuitorul nostru să ne mântuiască; 

Bucură-te, şi ajută-ne să dobândim roadele şi darurile Duhului Sfânt; 

Bucură-te, şi ne învaţă împreună cu sfinții și cu drepții, să o cinstim pe Maica lui 
Dumnezeu; 

Bucură-te, şi întărește-ne pe toți în ceasul morții; 

Bucură-te, ferindu-i, pe cei care îți cinstesc amintirea, de toate relele; 

Bucură-te, Sfinte Moise, prooroc cinstit şi slăvit care ÎI vezi pe Dumnezeu! 


Condacul 13 (de 3 ori) 

O, prooroc iubitor şi slăvit al lui Dumnezeu, Moise primeşte această mică rugă- 
ciune a noastră, ridicată spre tine din dragostea sufletului nostru și roagă-te Dom- 
nului Dumnezeu lisus Hristos care este un Dumnezeu plin de îndurare şi milostiv, 
încet la mânie, plin de bunătate şi credincioşie, ca să ne scape de toate relele şi ne- 
cazurile, pentru ca noi să trăim cu mai multă evlavie şi să ne găsim fericirea veş- 
nică cu rugăciunile tale, aşa încât cu tine să Îi cântăm Domnului, cu recunoştinţă: 
Aliluia! 


Se zice apoi, iarăşi: 


Icosul 1 

Creatorul Arhanghelilor şi al Îngerilor, Stăpânul tuturor creaturilor care a aranjat 
destinele popoarelor şi regatelor, te-a crescut din rădăcina celor drepți pe tine, Moi- 
se, purtător de Dumnezeu în vremea în care poporul lui Israel trăia în sclavie, te-a 
luminat şi te-a trimis în ţara Egiptului, ca să faci un mare exod spre Țara promisă şi 
să ne dai icoana mântuirii noastre, prin această înfăptuire. lar noi, pe Dumnezeul şi 
Creatorul nostru Îl slăvim şi pe tine, marele prooroc al lui Dumnezeu te chemăm: 
Bucură-te, ales de Dumnezeu, slujind pentru mântuirea noastră; 

Bucură-te, că în Israel nu s-a mai ridicat prooroc ca tine; 

Bucură-te, înalt mijlocitor al legii date de Dumnezeu; 

Bucură-te, propovăduind întruparea viitoare a Fiului lui Dumnezeu; 

Bucură-te, prototipul lui Hristos, Mântuitorul în viața şi lucrarea manifestărilor ta- 
le; 

Bucură-te, că străluceşti în cer, cu o cunună victorioasă; 

Bucură-te, că acum contempli slava inexprimabilă a Creatorului lumi; 

Bucură-te, cântând laude Lui cu toţi Îngerii şi Sfinţii; 

Bucură-te, Sfinte Moise, prooroc cinstit şi slăvit care ÎI vezi pe Dumnezeu! 


Condacul 1 

Ales de Dumnezeu pentru slujire proorocească, îți lăudăm sfinţenia vieţii şi minu- 
nile, proorocule al lui Dumnezeu, Moise slăvindu-L pe Creator și pe Domnul pen- 
tru faptele tale, că ai adus Pronia cerească pentru mântuirea neamului omenesc, 
strălucind, cu zel aprins pentru Atotputernicul Stăpân. Iar tu, care ai îndrăzneală în 
faţa măreției Sfintei Treimi, ajută-ne, cu mijlocirea ta cerească şi noi te chemăm: 
Bucură-te, Sfinte Moise, prooroc cinstit şi slăvit care ÎI vezi pe Dumnezeu! 


Și apoi se face Otpustul: Doamne, Iisuse Hristoase, Fiul lui Dumnezeu, pentru ru- 
găciunile prea curatei Maicii Tale, ale Sfântului prooroc Moise şi ale tuturor Sfin- 
ților, miluieşte-ne şi ne mântuieşte pe noi! Amin! 

(Din Dumnezeiasca Scriptură, pe scurt, şi de la scriitorii de istorii) 


Murind losif în pământul Egiptului, neamul lui lacov, tatăl lui, nu după multe sute 
de ani s-a înmulțit atâta, încât tot pământul acela s-a umplut de poporul israelit, iar 
la războaie puteau să fie dintr-înşii câte şase sute de mii de bărbați. Atunci 
împăratul Egiptului, temându-se ca nu cumva, sfătuindu-se cu vrăjmaşii lor, să 
piardă pe egipteni de pe pământ, a poruncit dregătorilor săi să chinuiască pe 
poporul lui Israel în toate chipurile şi cu slujbele şi cu bătăile. Pentru că din 
sudorile lor cele cu multă osteneală au zidit nişte cetăţi nu atâta pentru trebuinţă, 
cât pentru mărire deşartă şi pentru ca până în sfârşit să împuţineze neamul evreilor. 
Însă pe cât îi chinuia şi-i muncea mai mult, pe atâta ei se înmulţeau, pentru că nu 
putea să-i împuţineze oamenii, pe aceştia pe care Dumnezeu a voit a-i înmulți şi a-i 
mări. Și deşi împăratul poruncea moaşelor egiptene ca pe tot pruncul evreiesc ce se 
năştea parte bărbătească să-l ucidă, moaşele, temându-se de Dumnezeu, pe partea 
bărbătească o cruța. Atunci împăratul a dat poruncă în tot pământul Egiptului, ca 
oricine va vedea prunc evreu, parte bărbătească, să-l ia şi să-l arunce în râu. 


ini 
n 
ru 


pe PX 


In acea vreme era un om din seminţia lui Levi, anume Avram, având femeie din 
aceeaşi seminţie - anume lohabeta. Aceştia, mai înainte de acea vreme, au născut 
un fiu, Aaron, şi o fiică, Mariami. 

În acea vreme singură şi cumplita când se ucideau pruncii, născu un prunc, parte 
bărbătească, pe care văzându-l foarte frumos, plângea pentru dânsul. Știind 
porunca împărătească, de a ucide pe toţi pruncii neamului evreu, l-au ascuns pe el 
la dânşii trei luni. Şi de vreme ce nu mai puteau să-l ascundă pe el, mama sa i-a 
făcut un sicriaş de papură, l-a uns cu răşină şi cu smoală, a pus pruncul într-însul şi 
l-a aşezat pe el în margine lângă fluviul Nil. Şi păzea sora lui de departe ca să ştie 
ce 1 se va întâmpla pruncului. 


După rânduiala lui Dumnezeu s-a pogorât atunci fiica lui faraon ca să se scalde în 
Nil, iar slujnicele ei umblau pe lângă apa şi văzând un sicriaş în margine, a trimis o 
slujnică de I-a luat. Deschizându-l, a văzut un prunc frumos plângând în sicriaş şi 
fiindu-i milă de el fiicei lui faraon, a zis: "Acesta este dintre pruncii evreieşti”. 
Vrând să-l aibă pe el de fiu, a poruncit să-i caute o doică. Deci, scrie losif Flavius, i 
s-au adus multe doici egiptene şi n-a voit pruncul să sugă din pieptul lor. Atunci s- 
a apropiat Mariami de fiica lui faraon, căreia îi şi slujea, şi i-a zis: "Dacă voieşti, 
stăpână, să-ţi chem ţie o femeie hrănitoare de la evrei, ea va hrăni pruncul". Şi i-a 
zis ei fiică lui faraon: "Mergi şi cheamă!" Şi ducându-se copilița, a chemat pe 
mama pruncului. Şi a zis către dânsa fica lui faraon: "Păzeşte-mi pruncul acesta şi 
mi-l hrăneşte, iar eu îţi voi plăti ţie”. 


Deci a luat femeia pruncul pe mâini şi îndată, cu dragoste, s-a alipit de dânsa ca de 
mama sa, iar ea l-a hrănit. Apoi, după ce a crescut pruncul, l-a dus pe el la fiica lui 
faraon, care îl iubea foarte mult, fiindcă pruncul era foarte frumos, şi l-a rugat pe 
tatăl său ca să-i fie ei în loc de fiu. Şi i-a pus lui numele de Moise, zicând: "Din apă 
l-am scos pe el", pentru că "Moise" în egipteană înseamnă "apă". 


Se scrie despre dânsul în istorii vechi că odată l-a dus pe el fiica lui faraon la tatăl 
său. Jucându-se cu copilul, faraon a pus pe capul lui coroana cea împărătească pe 
care era cioplit un idol mic. Iar pruncul, apucând coroana de pe cap, a aruncat-o la 
pământ şi a călcat-o cu picioarele, lucru pe care l-a văzut împăratul şi cei ce erau 
lângă dânsul. Un preot bătrân care avea înştiinţare de la vrăjitori ca atunci când se 
va naşte povăţuitorul poporului israelitean multe pedepse va lua Egiptul, l-a sfătuit 
pe faraon să poruncească să ucidă pe pruncul acela, ca nu cumva, crescând, să 
aducă vreo primejdie asupra pământului lor. Dar Domnul, vrând să-Şi împlinească 
voia Sa după rânduială, au grăit alții împotrivă, cum că pruncul cel fără de răutate a 
făcut aceasta din neştiință. 


Vrând să ispitească ştiinţa şi răutatea lui, aduseră la dânsul un cărbune aprins pe 
care, luându-l, l-a băgat în gură şi şi-a ars limba, pentru aceea era zăbavnic la 
limbă. lar după ce a mai crescut, a pus lângă dânsul fiica lui faraon filosofi aleşi 

egipteni ca să-l înveţe toată înțelepciunea. Şi era copilul isteţ la minte, întrecând în 
puţină vreme pe dascălii săi, fiind iubit împăratului şi tuturor celor din palatele 
împărăteşti. lar când a fost înştiinţat de neamul său că era evreu, a început a 
cunoaşte pe unul Dumnezeu care este în ceruri Ziditorul a toată făptura, pe care 
evreii îl cinsteau, iar de păgânatatea egipteană se îngreţoşa. 


Scriu unii că atunci când năvăliseră etiopienii asupra Egiptului, Moise, fiindcă 
devenise bărbat desăvârşit, a fost ales de toți egiptenii să fie povăţuitor oştilor, care 
au şi bătut pe etiopieni cu vitejia sa. Şi pentru această vitejie împăratul Egiptului, 
în loc să-i arate dragoste, l-a urât pe el, pentru că unii dintre jertfitoru egipteni 
prooroceau după magia lor că acesta va să aducă primejdii asupra Egiptului şi 
sfătuiau pe împărat să-l ucidă. Ascultându-i, împăratul a gândit să ucidă pe Moise, 
însă nu a făcut aceasta degrabă, nevrând să mâhnească pe fiica sa, dar căuta pricina 
asupra lui şi vreme potrivită. 


În zilele acelea, ieşind Moise la fraţii săi, la fiii lui Israel şi cunoscând durerea lor, 
a văzut pe un egiptean bătând pe un evreu. Căutând încoace şi încolo, n-a văzut pe 
nimeni şi, ucigând pe acel egiptean, l-a ascuns în nisip. Apoi, ieşind a doua zi, a 
văzut doi bărbaţi evrei bătându-se şi a zis celui ce năpăstuia pe celălalt: "Pentru ce- 
| baţi tu pe aproapele tău?" Iar el a zis: "Cine te-a pus pe tine mai mare şi judecător 
peste noi? Oare, voieşti să mă ucizi şi pe mine aşa cum ai ucis ieri pe egipteanul 
acela?" Şi s-a temut Moise, auzind că nu s-a tăinuit uciderea cea făcută. Deci a 
auzit faraon de pricina aceasta şi încerca să-l ucidă pe Moise. Şi s-a dus Moise de 
la faţa lui faraon şi s-a sălăşluit în pământul Madiamului, dar, ostenind pe cale, a 
şezut lângă o fântână. Şi iată şapte fiice ale lui Iotor, preotul Madiamului, păscând 
oile tatălui lor, veniră la fântână şi, scoțând apa, turnau în jghiaburi ca să adape 
oile. 


Venind păstorii de la alte oi le izgoneau pe ele. Apoi, sculându-se, Moise le-a 
apărat de acei păstori, le-a turnat lor apa şi le-a adăpat oile. De aceasta au spus 
fiicele tatălui lor Iotor, zicând: "Un om egiptean ne-a apărat pe noi de păstori şi ne- 
a adăpat oile noastre". Iar Iotor a primit pe Moise în casa sa şi 1-a dat lui de femeie 
pe Semfora, fiica sa, şi cu dânsa a născut doi fii; pe cel dintâi l-a numit Girsam, 
zicând "ca nemernic sunt în pământ străin"; iar pe celălalt l-a numit Eliazar, zicând 
"că Dumnezeul părintelui meu este ajutătorul meu şi m-a izbăvit din mâinile lui 
faraon”. 


După trecerea a multe zile a murit împăratul Egiptului şi au suspinat fiii lui Israel 
în Egipt de greutăţi şi au strigat şi s-a suit la Dumnezeu strigarea lor de împilare. A 
auzit Dumnezeu suspinul lor şi şi-a adus aminte de aşezământul Său cel făcut cu 

Avraam, cu Isaac şi cu lacob şi, căutând Dumnezeu spre fii lui Israel, a voit să-i 
izbăvească pe ei. 


lar Moise păştea oile lui Iotor, socrul său, şi mâna oile la păşune şi a mers în 
muntele Horeb. Aici i s-a arătat lui îngerul Domnului în văpaia focului din rug. Şi 
vedea Moise că rugul ardea cu foc şi nu se mistuia şi a zis: "Trecând alăturea voi 
vedea aceasta mare vedenie". Şi l-a strigat Domnul din rug: "Moise, Moise!" Iar el 
a zis: "Ce este, Doamne?" Şi i-a zis Domnul: "Să nu te apropii aici. Scoate-ţi 
încălțămintele din picioarele tale, că locul pe care stai tu este pământ sfânt". ŞI i-a 
zis lui: "Eu sunt Dumnezeul tatălui tău, Dumnezeul lui Avraam, Dumnezeul lui 
Isaac, şi Dumnezeul lui Iacob. Am văzut chinuirea poporului Meu din Egipt şi 
strigarea lor am auzit. Că ştiu durerea lor şi M-am pogorât să-i scot pe ei din mâna 
Egiptului, să-i iau din pământul acela şi să-i duc pe ei în pământul cel bun, în 
pământul în care curge lapte şi miere. Iar tu vino ca să te trimit la faraon, împăratul 
Egiptului, şi vei scoate pe poporul Meu, pe fiii lui Israel din pământul Egiptului”. 


A zis Moise către Dumnezeu: 
Şi mult se ruga lui Dumnezeu ca să nu-l 


trimită pe el, "că sunt slab în glas şi zăbavnic la limbă”. Dar Domnul 1-a făgăduit că 
va fi cu dânsul; încă i-a făgăduit că şi pe Aaron, fratele lui, îl va trimite cu dânsul. 
Atunci Moise, mergând la lotor, a cerut să meargă în Egipt ca să-şi cerceteze fraţii. 
ŞI 1-a zis lotor: "Mergi sănătos". Şi s-a dus Moise în calea sa netemându-se de 
nimic, ca împăratul acela care a vrut să ucidă pe Moise murise şi toţi cei ce căutau 
sufletul lui muriseră. Și a ieşit întru întâmpinarea lui Moise, după porunca lui 
Dumnezeu, Aaron Levitul şi, întâmpinându-se, s-au sărutat amândoi. Şi a spus 
Moise lui Aaron toate cuvintele Domnului. Apoi, intrând în Egipt, a adunat pe toţi 
bătrânu fulor lui Israel şi le-au spus lor toate cuvintele acelea pe care le auziseră de 
la Domnul. Şi făcură semne înaintea poporului şi le-a crezut poporul şi s-au 
bucurat că a cercetat Dumnezeu pe fiii lui Israel şi a căutat spre necazul lor. 


După acestea au intrat Moise şi Aaron la faraon şi i-au zis lui: "Acestea grăieşte 
Domnul Dumnezeul lui Israel: Dă libertate poporului Meu, ca să-Mi facă Mie 
praznic în pustie”. 


Şi a zis faraon: "Cine este Dumnezeul lui Israel al cărui glas să-l ascult? Nu ştiu pe 
Domnul acela şi pe Israel nu-l voi elibera”. Şi a poruncit ca pe poporul evreilor să-l 
chinuiască cu mai multă slujbă, dându-le şi multe bătăi că şed fără lucru de aceea 
vorbesc, ca să meargă să jertfească dumnezeului lor. Atunci poporul fiind chinuit 
mai cu amar, strigă asupra lui Moise şi a lui Aaron: "Să vadă Dumnezeu şi să vă 

judece pe voi, că aţi făcut urât duhul nostru înaintea lui faraon şi înaintea slugilor 
lui, ca să daţi sabie în mâna lui să ne ucidă pe noi”. 


lar Moise, întărindu-se de Dumnezeu, a intrat iar cu Aaron la faraon, zicând: 


lar ca să înţeleagă faraon că sunt trimişi de la Dumnezeu, începură a face semne. ŞI 
a aruncat Aaron toiagul înaintea slugilor lui şi s-a făcut şarpe. Deci a chemat faraon 
pe înţelepţi Egiptului şi pe vrăjitori şi făcură şi vrăjitorii Egiptului cu toiegele lor 
asemenea şi a aruncat fiecare toiagul său şi s-au făcut şarpe; şi a înghiţit toiagul lui 
Aaron toiegele acelora. Şi s-a învârtoşat inima lui faraon şi nu i-a ascultat, precum 
le-a grăit lor Domnul şi n-a voit să elibereze poporul pentru că s-a împietrit inima 
lui. Atunci, după porunca lui Dumnezeu, a început a aduce pedepse asupra 
pământului Egiptului. 


= Cea dintâi pedeapsă a fost aceasta: Luând Aaron toiagul său a lovit apa 
râului înaintea lui faraon şi înaintea slugilor lui şi s-a prefăcut toată apa 
râului în sânge şi peştii cei din râu au murit şi s-a împuţit râul şi nu puteau 
egiptenii să bea apă din el. 

>> A doua pedeapsă au fost broaştele. A întins Aaron mâna spre apele 
Egiptului şi a scos broaşte care au intrat prin case şi prin odăile cele de 
culcat, pe aşternuturi şi în casele slugilor lor, ale poporului lor, în aluat şi 
în cuptor, la împărat, la slugile lui şi la oamenii lui au intrat broaștele. Şi a 
scos pământul lor broaşte care, după porunca lui Moise, au fost omorăte şi 
egiptenii le-au adunat grămezi, grămezi şi s-a împuţit tot pământul Egiptului 
de broaștele care muriseră şi putreziseră 

> A treia pedeapsă au fost țânţarii care au înțepat pe oameni şi pe dobitoace 
şi au intrat la faraon, în casele lui şi la robii lui şi tot nisipul era plin de 
muşiţă în tot pământul Egiptului. 

=> A patra pedeapsă au fost muşte câineşti. 

=> A cincea pedeapsă, moarte foarte mare în toate dobitoacele pământului 
Egiptului. 

=> A şasea pedeapsă, bubele cele cu puroi, care se iveau la oameni şi la 
dobitoace. 

=> A şaptea pedeapsă, grindină şi foc arzător cu piatra; şi a ucis piatra în tot 
pământul Egiptului de la om până la dobitoc şi toată iarba şi toţi copacii cei 
din câmpii i-au sfărâmat piatra. 

=> A opta pedeapsă erau lăcustele şi omizile care au mâncat tot rodul 
pământului Egiptului. 

—> A noua pedeapsă a fost întuneric în tot pământul Egiptului trei zile, 
întuneric pe care nu putea focul să-l lumineze şi nimeni nu l-a văzut pe 
fratele său trei zile şi nu s-a sculat nimeni de pe patul său trei zile. 

=> A zecea şi cea mai de pe urmă pedeapsă a fost moartea celor întâi născuţi ai 
Egiptului. 


Toate pedepsele acestea se aduceau asupra lor de la Dumnezeu prin Moise şi prin 
Aaron, dar nici una din ele nu a vătămat pe evrei, ci numai pe egipteni, pentru că 
nu voia faraon să elibereze poporul lui Dumnezeu. Deşi de multe ori făgăduia să-l 
libereze, înspăimântându-se de pedepse, când slăbeau acestea, îndată se învârtoşa 
inima lui şi nu-i liberă, până la a zecea pedeapsă. Dar mai înainte de a zecea 
pedeapsă, precum le-a poruncit lor Moise, au cerut fiii lui Israel de la egipteni vase 
de argint şi de aur şi haine de mult preţ, câte au putut să ducă cu dânşii; şi a făcut 
Moise poporului Pasca, învăţându-i pe ei cum trebuia să mănânce mieluşelul cu al 
cărui sânge se ungeau pragurile uşilor lor. 


Şi în miezul nopţii Domnul a ucis pe tot cel întâi născut în pământul Egiptului, de 
la întâiul născut al lui faraon, cel ce şedea pe scaun, până la întâiul născut al roabei 
celei din groapă şi până la tot întâiul născut al dobitoacelor, iar ale evreilor toate 
erau întregi. 


Deci s-a sculat faraon noaptea şi toţi robu lui şi toţi egiptenii; şi a fost țipet mare în 
tot pământul Egiptului, că nu era casă în care să nu fie mort. ŞI a chemat faraon pe 
Moise şi pe Aaron noaptea, şi le-a zis: "Sculaţi-vă şi vă duceţi de la poporul meu şi 
fiii lui Israel. Să mergeţi şi să slujiți Domnului Dumnezeului vostru precum ziceți. 
Și oile şi dobitoacele voastre, luându-le, duceţi-vă!" Şi îi sileau egiptenii pe evrei 
cu sârguință, ca să-i surpe de pe pământ, pentru că, ziceau, noi toţi vom muri 
pentru dânşii”. 


Deci au ieşit israeliții, luându-și făina mai înainte de dospirea aluatului, că n-au 
putut să-şi gătească hrana de cale din cauza grabei egiptenilor care îi şi rugau, îi şi 
sileau pe dânşii să se ducă mai curând. Și ieşiră cu argint şi cu aur şi cu bogăţie 
multă şi nemernici mulţi au ieşit cu dânşii şi oi şi boi şi dobitoace foarte multe. Şi 
erau bărbaţi pedeştri ca la şase sute de mii, afară de copiii cei de casă, şi de bătrânii 
care mergeau cu dânşii. Încă a luat Moise şi oasele lui Iosif cu sine. Pentru că Iosif, 
murind în Egipt şi văzând înainte cu duh proorocesc ceea ce era să fie, a jurat pe 
fiii lui Israel cu jurământ, zicând: "În cercetarea cu care vă va cerceta Dumnezeu 
pe voi, să ridicaţi şi oasele mele de aici cu voi”. 

Ducându-se evreu din pământul Egiptului, Dumnezeu era cu dânşii şi îi povăţuia 
ziua cu stâlp de nor, care le arăta lor calea, iar noaptea cu stâlp de foc, care îi 
lumina şi n-a lipsit stâlpul cel de nor ziua şi cel de foc noaptea înaintea întregului 


popor. 


Înştiinţând pe faraon, împăratul Egiptului, că a fugit poporul, s-a întors inima lui 
faraon şi a slugilor lui asupra poporului israelit şi a zis: "De ce am făcut aceasta, 
lberând pe fiii lui Israel, ca să nu ne slujească nouă?" deci a înhămat faraon la 
căruțele sale şi a adunat cu sine tot poporul, a luat şase sute de căruţe alese, toţi caii 
Egiptului şi voievozi peste tot şi a alergat în urma fiilor lui Israel şi 1-a ajuns pe ei 
când erau aşezaţi lângă mare. Dar n-au putut să năvălească peste dânşii, pentru că 
îngerul lui Dumnezeu, care mergea înaintea pâlcurilor fiilor lui Israel, a mers 
dinapoia lor şi s-a luat şi stâlpul cel de foc de la faţa lor şi a stat dinapoia lor şi a 
intrat între tabăra egiptenilor şi între tabăra fiilor lui Israel şi au stat şi s-a făcut 
întuneric şi ceața şi a venit noaptea întru care şi-a întins Moise mâna sa cu toiagul 
spre mare şi a lovit Domnul marea toată noaptea cu vânt puternic dinspre austru şi 
a făcut marea uscată şi s-a despărțit apa. Şi au intrat fui lui Israel în mijlocul mării 
pe uscat şi s-a făcut apa ca un zid de piatră şi ca un zid de stâncă. lar egiptenii 
alergară şi veniră în urma lor pe aceeaşi cale, în mijlocul mării, toţi caii lui faraon 
şi carele şi călăreţii. Moise, după ce a trecut poporul, a stat pe ţărmuri şi iar şi-a 
întins mâna spre mare şi s-a aşezat apa dinspre zid la loc. Iar egiptenii fugeau pe 
sub apă şi i-a pierdut Dumnezeu pe egipteni în mijlocul mării, căci întorcându-se 
apa, a acoperit căruțele şi călăreţi şi toată puterea lui faraon şi nu a rămas dintr- 
înşii nici unul, iar fiii lui Israel au trecut pe uscat prin mijlocul mării. ŞI i-a izbăvit 
Domnul pe fiii lui Israel în ziua aceea din mâinile egiptenilor şi au văzut fiii lui 
Israel pe egipteni morți pe marginea mării pentru că i-au aruncat marea din sine. Şi 
s-a temut poporul de Domnul şi a crezut în Dumnezeu şi lui Moise, plăcutul Lui. 


Atunci au cântat Moise şi fiii lui Israel cântarea aceasta Domnului, bucurându-se şi 
dănţuind pentru biruinţa ce s-a făcut cu mână înaltă asupra egiptenilor: "Să cântăm 
Domnului că cu slava S-a prea mărit, pe cal şi pe călăreț l-au aruncat în mare”. 


Moise a luat pe fiii lui Israel de la Marea Roşie şi i-a dus în pustiul Sur şi au mers 
trei zile prin pustie şi nu au aflat apa să bea. Şi au mers la Mera şi nu puteau să bea 
apă din Mera, că era amară; şi poporul cârtea asupra lui Moise, zicând: "Ce vom 
bea?" Şi Moise a strigat către Domnul şi Domnul i-a arătat lui un lemn pe care l-a 
băgat în apă şi s-a îndulcit apa şi au băut dintr-însa. 


Aşa a călăuzit Moise poporul israelit prin pustietăţi felurite patruzeci de ani, 
mijlocindu-le lor toate bunătățile de la Dumnezeu. Când au cârtit pentru bucate, 

aducându-și aminte de bunătăţile din Egipt, el a rugat pe Dumnezeu şi le-a plouat 
mană să mănânce şi le-a trimis cristei până s-au săturat. Când au cârtit pentru 
băutură, el le-a scos apă din piatră: a lovit piatra şi a curs apa. Când a tăbărât 
asupra lor Amalic, el a cerut de la Dumnezeu biruinţă supra lui Amalic. Căci îşi 
ridică mâinile la rugăciune şi biruia Israel pe Amalic, pe care, până în sfârşit l-a 
tăiat cu sabia. Şi de câte ori au mâniat pe Dumnezeu în pustie, Moise L-a rugat pe 
Domnul pentru dânşii şi i-ar fi pierdut pe ei, de nu ar fi stat Moise, cel ales al Lui, 
cu inima zdrobită înaintea Lui, ca să întoarcă mânia Domnului să nu-i piardă pe e. 
Le-a dat lor şi lege scrisă pe lespezi de piatră, pe care le-a luat Moise, în munte, de 
la Dumnezeu, după ce postise patruzeci de zile şi patruzeci de nopți. ŞI a grăit 
Domnul către dânsul față către faţă, ca şi cum ar grăi cineva către prietenul său. Și 
a făcut cortul mărturiei din acoperăminte frumoase, de culori roşii mohorâte şi de 
vison şi chivotul legii, ferecat cu aur, în care a pus năstrapa cea de aur care avea 
mana şi toiagul lui Aaron ce a înfrunzit şi Tablele Legii. lar deasupra chivotului a 
pus doi heruvimi de aur şi a aşezat toate cele spre jertfă şi spre arderea cea de tot. 
Le-a pus lor preoţi şi diaconi, învăţându-i pe ei rânduiala jertfei. Le-a aşezat lor 
praznice şi luni noi, învăţându-i pe dânşii judecăţile şi îndreptările. 


După ce le-a aşezat rânduiala cea duhovnicească, s-a îngrijit şi de cea pământească. 
A ales bărbaţi puternici din tot Israelul şi i-a făcut pe ei mai mari peste o mie şi 
peste o sută şi peste cincizeci şi peste zece şi logofeţi de scrisori care judecau 
poporul în toate timpurile. lar toate pricinile cele greu de dezlegat, le arătau lui 
Moise. Aceasta a făcut-o după sfatul lui Iotor, socrul său, care împreună cu 
Semfora, femeia lui Moise, cu averile lui şi cu cei doi fii ai lui, venise la dânsul din 
pământul Madiamului, în pustie, auzind despre dânsul, despre toate câte a făcut 
Domnul cu el. Moise, primindu-l cu dragoste şi ospătându-l, i-a dat voie a merge 
cu pace la locul său. 


Multe semne şi minuni a făcut robul lui Dumnezeu Moise şi a dat sfaturi şi a purtat 
de grijă poporului israelit. Despre acestea toate se scrie în cărţile lui - Ieşirea, 
Leviticul, Numeri, şi în A doua Lege. În aceste cărţi se cuprind, cu de-amănuntul, 
viaţa lui şi ostenelile pe care le-a suferit, povăţuind şi îndreptând pe fiii lui Israel. 
Apoi, sosindu-i sfârşitul, Domnul i-a vestit înainte mutarea lui din trup, zicând: "Să 
te sui în muntele Avarim, care este în pământul lui Moab, în preajma lerihonului, şi 
să vezi pământul lui Canaan, pe care Eu îl voi da fiilor lui Israel, spre stăpânire şi 
să te sfârşeşti acolo”. 


Mai înainte de sfârşitul său, Moise a binecuvântat pe fiii lui Israel, pe fiecare 
seminţie deosebit, proorocindu-le cele viitoare. După aceasta s-a suit în muntele în 
care i s-a poruncit să se suie, cel din care 1-a arătat lui Domnul tot pământul 


Ar De Dr dr dr de Dr dr d De Dr dr dr de de dr dr A de dr dr A A 


Xp XP XP XP IP 3 E 2 2 IP 3 3 E E 0 E IP 3 E E IP e XX XX 


Te De De De De Dr De e De De de De Dr Dr De De De De e De de e Ar A Ar d 


XP PP 2 0 E IE IP IP 3 3 E IE II E E E XX 


Galaadului până la Dan şi tot pământul Neftalimului şi tot pământul lui Efrem şi al 
lui Manasi şi tot pământul ludeei până la marea cea mai de pe urmă. Şi pustia şi 
satele cele dimprejurul lerihonului, cetatea finicienilor până la Sigor. Şi a zis 
Domnul către Moise: "Acesta este pământul pe care m-am jurat lui Avraam, lui 
Isaac şi lui Iacov, zicând: Seminţiei voastre îl voi da pe el şi l-am arătat pe el 
ochilor tăi, însă acolo nu vei intra”. 


Şi s-a sfârşit acolo Moise, robul Domnului, în pământul lui Moab, după cuvântul 
Domnului. Şi-l îngropară pe el aproape de casa lui Fogor şi n-a ştiut nimeni de 
îngroparea lui până astăzi. Când s-a sfârşit Moise era de o sută douăzeci de ani. Nu 
i s-au întunecat ochii, nici nu i s-au stricat buzele. Şi au plâns fiii lui Israel pe 
Moise în Aravothul lui Moab la Iordan, aproape de Ierihon, treizeci de zile. Şi s-au 
sfârşit zilele plângerii celei de tânguire pentru Moise, cu ale cărui rugăciuni să ne 
izbăvească Domnul din tot necazul ca din Egiptul acestei lumi cu multe primejdii 
scoţându-ne, să ne sălăşluiască pe noi în veşnicele lăcaşuri. Amin. 

